
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 60 

27 Μαρτίου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

68. Καθορισμός αρμοδιοτήτων του Γενικού Γραμμα¬ 

τέα Απόδημου Ελληνισμού του Υπουργείου Εξωτε¬ 
ρικών, Δημητρίου Δόλλη. 1 

69. Τροποποίηση των διατάξεων του Προεδρικού Δια¬ 

τάγματος 17/1999 (ΦΕΚΑ' 10/1999) περίΟργανώ- 
σεως και λειτουργίας της Διπλωματικής Ακαδη¬ 
μίας του Υπουργείου Εξωτερικών. 2 


70. Έγκριση αποφάσεων του Διοικητικού Συμβουλίου 
της ανώνυμης εταιρείας με την επωνυμία «Οργανι¬ 
σμός Κεντρικής Αγοράς Αθηνών Ανώνυμη Εται¬ 
ρεία», σχετικά με την αύξηση του μετοχικού της κε¬ 
φαλαίου και την τροποποίηση του άρθρου 5 του 
καταστατικού της. 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 68 
Καθορισμός αρμοδιοτήτων του Γενικού Γραμματέα Από¬ 
δημου Ελληνισμού του Υπουργείου Εξωτερικών, Δη¬ 
μητρίου Δόλλη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του άρθρου 4, παρ. 3 εδ. βτου Ν. 2594/98 Κύρωση ως 
Κώδικα του σχεδίου νόμου «Οργανισμός του Υπουργείου 
Εξωτερικών « (ΦΕΚ 62 Α). 

2. Του άρθρου 29Ατου Ν. 1558/1985 (ΦΕΚ 137Α), όπως 
αυτό προστέθηκε με το άρθρο 27 του Ν. 2081/1992 (ΦΕΚ 
154Α) και τροποποιήθηκε με το άρθρο 1 παράγραφος 2α 
του Ν. 2469/1997 (ΦΕΚ 38Α) καιτο γεγονός ότι από τις δια¬ 
τάξεις της παρούσης δεν προκαλείται δαπάνη σε βάρος 
του κρατικού προϋπολογισμού. 

3. Τηςυπ’αριθμ. ΑΣ 1841 από 13.9.99 κοινής απόφασης 
του Πρωθυπουργού και του Υπουργού Εξωτερικών περί 
διορισμού του Δημητρίου Δόλλη στη θέση του Γενικού 
Γραμματέα Απόδημου Ελληνισμού (ΦΕΚ 191 Γ). 

4. Την υπ’ αριθμ. 58/2001 γνωμοδότηση του Συμβουλί¬ 


ου της Επικράτειας με πρόταση του Υπουργού των Εξω¬ 
τερικών, αποφασίζουμε: 

Άρθρο 1 

Εκχωρούνται στο Γ ενικό Γ ραμματέα Απόδημου Ελληνι¬ 
σμού οι παρακάτω αρμοδιότητες: 

1. Ο συντονισμός, ο έλεγχος και η καθοδήγηση της επι- 
μέρους πολιτικής του Υπουργείου Εξωτερικών που άπτο- 
νται της προβολής και ανάδειξης του ελληνικού πολιτι¬ 
σμού στο εξωτερικό. 

2. Η παρακολούθηση του έργου των Διευθύνσεων του 
Υπουργείου Εξωτερικών για ζητήματα που αφορούν τις 
πολιτιστικές σχέσεις της χώρας με τρίτα Κράτη και Διε¬ 
θνείς Οργανισμούς. 

3. Η εισήγηση προς τον Υπουργό των Εξωτερικών για 
την συγκρότηση επιτροπών σύμφωνα με το άρθρο 31 
παρ. 3 και 4 του Ν. 2594/98 «Κύρωση ως Κώδικα του σχε¬ 
δίου νόμου Οργανισμός του Υπουργείου Εξωτερικών» 
(ΦΕΚ 62 Α) με σκοπό την παρακολούθηση και το συντονι¬ 
σμό των ενεργειών που αποβλέπουν στην κοινωνική και 
οικονομική προαγωγή των Ελλήνων που εργάζονται έξω 
απάτην Επικράτεια, καθώς και τη στήριξη της παρουσίας 
τους στην ευρύτερη περιοχή των Βαλκανίωντου Ευξείνου 
Πόντου και της Μέσης Ανατολής. 

4. Η ενημέρωση των Αποδήμων Ελλήνων για την Ολυ¬ 
μπιάδα του 2004, την προώθηση και υλοποίηση προ¬ 
γραμμάτων για νέους απόδημους εθελοντές και στήριξη 
αυτών καθώς και κάθε σχετική με την Ολυμπιάδα δρα¬ 
στηριότητα που συνάδει με τις αρμοδιότητες της Γ ενικής 
Γραμματείας Απόδημου Ελληνισμού. 

5. Η παρακολούθηση των ενεργειών Διεθνών Οργανι¬ 
σμών για θέματα ανθρωπίνων δικαιωμάτων, ρατσισμού, 
ξενοφοβίας, μετανάστευσης και οι σχετικές εισηγήσεις 
προς τον Υπουργό των Εξωτερικών. 

6. Η προώθηση και καλλιέργεια του φιλελληνισμού στις 
κοινωνίες των χωρών υποδοχής ομογενών και ανά τον κό¬ 
σμο. 

7. Η προκήρυξη, διενέργεια και κατακύρωση διαγωνι¬ 
σμών στο πλαίσιο κοινοτικών προγραμμάτων για την απο¬ 
κατάσταση των παλιννοστούντων ομογενών. 

Άρθρο 2 

Εκχωρούνται στο Γ ενικό Γ ραμματέα Απόδημου Ελληνι¬ 
σμού οι παρακάτω αρμοδιότητες: 

1. Η προκήρυξη πλήρωσης θέσεων ή πρόσληψης προ¬ 
σωπικού με οποιαδήποτε σχέση εργασίας στη Γενική 
Γραμματεία Απόδημου Ελληνισμού. 

2. Η έκδοση ατομικών πράξεων πρόσληψης και απόλυ¬ 
σης ή καταγγελίας ή λύσης της εργασιακής σύμβασης 
του προσωπικού με σύμβαση εργασίας ιδιωτικού δικαίου. 

3. Η υποβολή ερωτημάτων προς το οικείο Υπηρεσιακό 
Συμβούλιο για θέματα υπηρεσιακής κατάστασης όλων 
των υπαλλήλων της Γενικής Γραμματείας Απόδημου Ελ¬ 
ληνισμού σύμφωνα με τις κείμενες διατάξεις. 

4. Η λήψη αποφάσεων για όλα τα θέματα αναφορικά με 
την υπηρεσιακή κατάσταση του με οποιαδήποτε σχέση 
εργασίας προσωπικού της Γ ενικής Γ ραμματείας Απόδη¬ 
μου Ελληνισμού (ΓΓΑΕ), όπως: 

α) Τοποθετήσεις, μετακινήσεις Προϊσταμένων Διευθύν¬ 
σεων, Τμημάτων ή αυτοτελών Γ ραφείων και όλων των υ¬ 
παλλήλων της ΓΓΑΕ. 

β) Προαγωγές, μεταθέσεις, αποσπάσεις, παραιτήσεις, 
μονιμοποιήσεις, μετατάξεις, αναγνωρίσεις προϋπηρε¬ 
σίας. 

γ) Κύρωση πινάκων προακτέων και εκδίκαση ενστάσε¬ 
ων κατά των πινάκων αυτών. 

δ) Καθιέρωση υπερωριακής εργασίας υπαλλήλων της 
ΓΓΑΕ και υπαλλήλων άλλων φορέων του ευρύτερου δη¬ 
μόσιου τομέα που υπηρετούν στη ΓΓΑΕ. 

ε) Αποφάσεις για προσαυξήσεις αποδοχών και χορήγη¬ 
ση υπηρεσιακών βεβαιώσεων κάθε νομίμου μορφής κατά 
την κείμενη νομοθεσία, 
στ) Χορήγηση αδειών κάθε φύσεως. 
ζ) Ορισμός εκπροσώπων ΓΓΑΕ σε όργανα, επιτροπές, 
ομάδες εργασίας, συνέδρια, σεμινάρια και εκπαιδευτικά 
προγράμματα εσωτερικού και εξωτερικού. 

η) Αποστολή παραπεμπτικών εγγράφων και ερωτήματα 
προς το Υπηρεσιακό Πειθαρχικό Συμβούλιο. 

θ) Πειθαρχικές αποφάσεις και πράξεις πειθαρχικής δια¬ 
δικασίας κατά τον Υπαλληλικό Κώδικα. 

ι) Εγκρίσεις και αποφάσεις μετακινήσεων για εκτέλεση 
υπηρεσίας στο εσωτερικό και εξωτερικό όλων των υπαλ¬ 
λήλων που υπηρετούν στην ΓΓΑΕ και ιδιωτών. 

5. Η Κατάρτιση του τακτικού προϋπολογισμού της Γε¬ 
νικής Γ ραμματείας Απόδημου Ελληνισμού ως και του 
προϋπολογισμού δημοσίων επενδύσεων και η εκτέλεση 
αυτού (ως έγκριση δαπανών, τροποποίηση ποσοστού 
διάθεσης πιστώσεων, εγγραφή νέων Κ.Α.Ε, μεταφορά 
κωδικών). 

6. Η έκδοση αποφάσεων για: 

α) Συμβάσεις έργων, προμηθειών ή εργασιών με φορείς 
για την εκτέλεση προγραμμάτων καιδραστηριοτήτωντης 
Γενικής Γραμματείας Απόδημου Ελληνισμού, μέχρι 
20.000.000 δραχμές. 

β) Εγκρίσεις έργων ή εργασιών και πρόταση για κατάρ¬ 
τιση ενιαίου προγράμματος κρατικώνπρομηθειώντης Γε¬ 
νικής Γραμματείας Απόδημου Ελληνισμού, μέχρι 
20.000.000 δραχμές. 

γ) Προκηρύξεις τακτικών και κάθε άλλη μορφής διαγω¬ 
νισμών και κατακύρωση των αποτελεσμάτων ή των πρα- 
κτικώντους, βεβαιώσεις εκτέλεσης έργων ή εργασιών και 
συγκρότηση επιτροπών διαγωνισμών, μέχρι 20.000.000 
δραχμές. 

δ) Την καταβολή στη Δημόσια Οικονομική Υπηρεσίατων 
δαπανών που προβλέπονται από τις κείμενες διατάξεις. 

ε) Εντολές προς την Τράπεζα της Ελλάδας για έκδοση 
επιταγών σε συνάλλαγμα βάσει χρηματικών ενταλμάτων. 


στ) Αποφάσεις και εντολές που αφορούν δαπάνες, ε¬ 
γκρίσεις και κατανομή χρηματοδοτήσεων δημοσίων ε¬ 
πενδύσεων όπως και αποφάσεις έγκρισης μελετών, μέχρι 
10.000.000 δραχμές. 

ζ) Επιχορηγήσεις Νομικών Προσώπων Δημοσίου Δικαί¬ 
ου, Νομικών Προσώπων Ιδιωτικού Δικαίου, Ομογενεια- 
κών Οργανώσεων (Συλλόγους, Κοινότητες, Εταιρείες, Ι¬ 
δρύματα), Συλλόγων Παλιννοστούντων Ελλήνων, Οργα¬ 
νισμών Τοπικής Αυτοδιοίκησης, μη κερδοσκοπικών 
εταιριών, μη Κυβερνητικών Οργανισμών για την εφαρμο¬ 
γή προγραμμάτων και δραστηριοτήτων αρμοδιότητας 
της Γενικής Γραμματείας Απόδημου Ελληνισμού, μέχρι 
10.000.000 δραχμές κατά φορέα. 

η) Δαπάνες φιλοφρονήσεων και δημοσίων σχέσεων ό¬ 
πως διαμονή, διατροφή, δώρα, μετακινήσεις και κάθε 
σχετική με αυτές δαπάνη για πρόσωπα που φιλοξενού¬ 
νται από την Γενική Γραμματεία Απόδημου Ελληνισμού, 
μέχρι 10.000.000 δραχμές. 

Είναι δυνατή η υπέρβαση των ανωτέρω οικονομικών ο¬ 
ρίων στις σχετικές αποφάσεις του Γ ενικού Γ ραμματέα Α¬ 
πόδημου Ελληνισμού, εφ’ όσον προηγείται έγκριση του 
Υφυπουργού Εξωτερικών. 

7. Ο έλεγχος των φορέων, οι οποίοι επιχορηγούνται α¬ 
πό την Γενική Γραμματεία Απόδημου Ελληνισμού και η έ¬ 
γκριση του απολογισμού της επιχορήγησης. 

8. Η εποπτεία του Συμβουλίου Απόδημου Ελληνισμού 
(ΣΑΕ) και της Παγκόσμιας Συνέλευσης Ελληνισμού (ΠΣΕ) 
η οποία θα ασκείται παράλληλα και από τον Υφυπουργό 
Εξωτερικών. 

9. Η υλοποίηση των απαραίτητων για τη λειτουργία της 
Γενικής Γραμματείας Απόδημου Ελληνισμού ενεργειών 
όπως: 

α) Παροχή απαντήσεων σε αιτήσεις πολιτών και φορέ¬ 
ων που έχουν έννομο συμφέρον. 

β) Παροχή στοιχείων σε Αρχές, Δικαστήρια κατά το νό¬ 
μο ή σε εκτέλεση δικαστικών ή άλλων δεσμευτικών απο¬ 
φάσεων. 

γ) Εξασφάλιση εξουσιοδοτήσεων από το Υπουργείο Ε¬ 
μπορίου για προμήθειες κατ’ εξαίρεση του ενιαίου προ¬ 
γράμματος κρατικών προμηθειών, 
δ) Εκποιήσεις κινητών. 

ε) Ενστάσεις κατά πράξεων υπηρεσιακών οργάνων, επα¬ 
νεξέταση κατόπιν ενστάσεων υπηρεσιακών αποφάσεων. 

στ) Έγκριση για τη χορήγηση αντιγράφων από τα τη¬ 
ρούμενα στις Διευθύνσεις πρωτότυπα «Άκρως Απόρρη¬ 
τα» έγγραφα. 

ζ) Έγγραφα, αποφάσεις και εγκυκλίους σε θέματα αρ- 
μοδιότητος περισσότερων της μιας Διευθύνσεων. 

η) Εγκρίσεις κατανομής χώρων της ΓΓΑΕ και εγκρίσεις 
για την τεχνική υποδομή των χώρων αυτών. 

θ) Αναλήψεις και εισπράξεις για λογαριασμό της Γενι¬ 
κής Γ ραμματείας Απόδημου Ελληνισμού. 

10. Η υποβολή ερωτημάτων στο Γ ραφείο Νομικού Συμ¬ 
βούλου του Υπουργείου Εξωτερικών για θέματα σχετικά 
με τις αρμοδιότητες της Γενικής Γ ραμματείας Απόδημου 
Ελληνισμού. Η αποδοχή ή μη της γνωμοδότησης παρα¬ 
μένει στις αρμοδιότητες του Υπουργού Εξωτερικών. 

Άρθρο 3 

Το Π.Δ. 32/2000 «Μεταβίβαση αρμοδιοτήτων στο Γενι¬ 
κό Γ ραμματέα Απόδημου Ελληνισμού του Υπουργείου Ε¬ 
ξωτερικών, Δημήτριο Δόλλη» (ΦΕΚ 27 Α), καταργείται α¬ 
πό της ενάρξεως ισχύος του παρόντος. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος Προεδρικού Διατάγματος. 

Αθήνα, 21 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 69 
Τροποποίηση των διατάξεων του Προεδρικού Διατάγμα¬ 
τος 17/1999 (ΦΕΚ Α' 10/1999) περί Οργανώσεως και 
λειτουργίας της Διπλωματικής Ακαδημίας του Υπουρ¬ 
γείου Εξωτερικών 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 14 §6 του Ν. 2594/1998 «Κύ¬ 
ρωση ως Κώδικα του Σχεδίου Νόμου Οργανισμός του Υ¬ 
πουργείου Εξωτερικών» (ΦΕΚΑ'62). 

2. Το άρθρο 29Ατου Ν. 1558/1985 «Κυβέρνηση και κυ¬ 
βερνητικά όργανα» (ΦΕΚΑ' 137), όπως προστέθηκε με το 
άρθρο 27του Ν. 2081/1992 (ΦΕΚΑ' 154) καιαντικαταστά- 
θηκε από το άρθρο 1 παρ. 2α του Ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών» (ΦΕΚ Α' 38) και το γεγονός ότι από τις δια¬ 
τάξεις του παρόντος Προεδρικού Διατάγματος δεν 
προκαλείται πρόσθετη δαπάνη σε βάρος του κρατικού 
προϋπολογισμού. 

3. Τη με αριθ. 3 /2000 Γνωμοδότηση του Εκπαιδευτικού 
Συμβουλίου της Διπλωματικής Ακαδημίας, κατάτο άρθρο 
14 §4 εδ. Α'του ν.2594/1998 «περί κυρώσεως ως Κώδικα 
του Οργανισμού του Υπουργείου Εξωτερικών» (ΦΕΚ Α' 
62/24.3.1998) 

4. Τη με αριθμό 69/2001 Γνωμοδότηση του Συμβουλίου 
της Επικράτειας με πρόταση του Υπουργού Εξωτερικών, 
αποφασίζουμε: 

Άρθρο 1 

1. Η παράγραφος 1 του άρθρου 19του Π.Δ. 17/1999 α¬ 
ντικαθίσταται ως εξής: 

«1. Για την εκτίμηση της επίδοσης των σπουδαστών της 
Διπλωματικής Ακαδημίας λαμβάνονται υπ’ όψη τα κατω¬ 
τέρω τρία στοιχεία, με ξεχωριστό για καθένα από αυτά 
συντελεστή. 

α) Περιοδικές εξετάσεις: Συντελεστής 9. 

β) Τελικές εξετάσεις: Συντελεστής 9. 

γ) Ενεργός συμμετοχή η οποία εκδηλώνεται με εύστο¬ 
χες ερωτήσεις απαντήσεις και παρεμβάσεις κατά τη διάρ¬ 
κεια της φοίτησης: Συντελεστής 6». 

2. Η παράγραφος 7του άρθρου 19του Π.Δ. 17/1999 κα- 
ταργείται. 

Άρθρο 2 

Η παράγραφος 11 του άρθρου 19 του Π.Δ. 17/1999, 
«Περί Οργανώσεως και λειτουργίας της Διπλωματικής Α- 
καδημίαςτουΥπουργείουτωνΕξωτερικών» (ΦΕΚΑΊ0) α¬ 
ντικαθίσταται ως εξής: 

«11. Οι αποτυχόντες να αποφοιτήσουν από τη Διπλωμα¬ 
τική Ακαδημία κατά τα οριζόμενα ανωτέρω στις διατάξεις 


των παραγράφων 4 και 6 του παρόντος άρθρου, κι εφόσον 
τα μαθήματα στα οποία έχουν αποτύχει δεν υπερβαίνουν 
τα δύο (2), έχουντο δικαίωμα να παρακολουθήσουν, σε ει¬ 
δικό εκπαιδευτικό πρόγραμμα, το οποίο καταρτίζει η Δι¬ 
πλωματική Ακαδημία τα μαθήματα στα οποία έχουν απο- 
τύχει. Ο αριθμός των ωρών διδασκαλίας κατά τον οποίο 
προβλέπεται να διδάσκεται καθένα από τα ανωτέρω μα¬ 
θήματα προς τους αποτυχόντες, θα πρέπει να είναι ίσος 
με τον αριθμό των ωρών διδασκαλίας που προβλεπόταν 
να διδάσκεται το συγκεκριμένο μάθημα στην εκπαιδευτι¬ 
κή τους σειρά. Μετά τη συμπλήρωση των προβλεπομένων 
ωρών διδασκαλίας, επαναλαμβάνεται η εξέτασή τους στα 
μαθήματα στα οποία είχαν αποτύχει. Εάν αποτύχουν και 
πάλι θεωρούνται ότι δεν πληρούν τις προϋποθέσεις διορι¬ 
σμού τους ως Ακολούθων Πρεσβείας. Εάν επιτύχουν κα¬ 
τατάσσονται στον εισαγωγικό βαθμό της υπηρεσιακής ε¬ 
πετηρίδας σύμφωνα με τα κριτήρια της παραγράφου 9 
του παρόντος άρθρου, έπονται όμως από τους ήδη επιτυ- 
χόντες της εκπαιδευτικής τους σειράς. Οι αποτυχόντες να 
αποφοιτήσουν από τη Διπλωματική Ακαδημία κατά τα ορι¬ 
ζόμενα ανωτέρω στις διατάξεις των παραγράφων 4, 6 και 
7 του παρόντος άρθρου, εφόσον τα μαθήματα στα οποία 
έχουν αποτύχει υπερβαίνουν τα δύο (2), έχουν τη δυνατό¬ 
τητα να επαναλάβουντην εκπαίδευση με την αμέσως επο¬ 
μένη εκπαιδευτική σειρά. Εάν αποτύχουν και πάλι θεω¬ 
ρούνται ότι δεν πληρούν τις προϋποθέσεις διορισμού 
τους ως Ακολούθων Πρεσβείας». 

Άρθρο 3 

Μετάτηνπαράγραφο 11 του άρθρου 19τουΠ.Δ. 17/1999, 
«Περί Οργανώσεως και λειτουργίας της Διπλωματικής Α¬ 
καδημίας του Υπουργείου των Εξωτερικών» (ΦΕΚ Α' 10) 
προστίθεται παράγραφος 12 η οποία έχει ως εξής: 

«12. Η λειτουργία του ανωτέρω ειδικού εκπαιδευτικού 
προγράμματος πρέπει να αρχίζει το αργότερο εντός μη¬ 
νάς από την δημοσίευση του πρακτικού αποφοίτησης της 
εκπαιδευτικής σειράς στην οποία ανήκουν οι αποτυχό¬ 
ντες. Οι ώρες διδασκαλίας όλων των μαθημάτων του πα¬ 
ραπάνω ειδικού εκπαιδευτικού προγράμματος πρέπει να 
συμπληρώνονται το αργότερο εντός τριών (3) μηνών από 
την έναρξη λειτουργίας του και η διεξαγωγή των σχετικών 
εξετάσεων στα μαθήματα αυτά πρέπει να αρχίζει το αρ¬ 
γότερο εντός δεκαπέντε (15) ημερών από τη συμπλήρω¬ 
ση του ανωτέρω τριμήνου. Οι εξετάσεις διεξάγονται σύμ¬ 
φωνα με τις ρυθμίσεις των παραγράφων 2 και 3 του άρ¬ 
θρου 18 του παρόντος». 

Άρθρο 4 

Οι μέχρι τη δημοσίευση του παρόντος Προεδρικού Δια¬ 
τάγματος αποτυχόντες να αποφοιτήσουν από τη Διπλωμα¬ 
τική Ακαδημία, οι οποίοι δικαιούνται να επαναλάβουντην εκ¬ 
παίδευσή τους με την αμέσως επόμενη εκπαιδευτική σειρά, 
σύμφωνα με τις διατάξεις της παραγράφου 11 του άρθρου 
19 του Π.Δ. 17/1999 όπως αυτή ίσχυε πριν από την αντικα¬ 
τάστασή της με το άρθρο 1 του παρόντος, έχουν το δικαίω¬ 
μα είτε να επαναλάβουν την εκπαίδευση με την αμέσως ε¬ 
πόμενη εκπαιδευτική σειρά κατά τη διαδικασία που ίσχυε 
πριν από την αντικατάσταση της παραπάνω παραγράφου εί¬ 
τε, με σχετική αίτησή τους, η οποία πρέπει να υποβληθεί το 
αργότερο εντός δέκα (10) ημερών από της δημοσιεύσεως 
του παρόντος, να ζητήσουν να παρακολουθήσουν το ειδικό 
εκπαιδευτικό πρόγραμμα που θα καταρτισθεί κατά τα προ- 
βλεπόμενα στα άρθρα 2 και 3 του παρόντος Προεδρικού 



1258 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Διατάγματος για τα μαθήματα στα οποία έχουν αποτύχει, υ¬ 
πό τον όρο ότι αυτά δεν θα είναι περισσότερα από δύο (2), 
και να εξετασθούν στα μαθήματα αυτά σύμφωνα με τις δια¬ 
τάξεις των ανωτέρω άρθρων. Ειδικώς για την τελευταία πε¬ 
ρίπτωση η οριζόμενη από το άρθρο 3 του παρόντος προθε¬ 
σμία για την έναρξη λειτουργίας του παραπάνω ειδικού εκ¬ 
παιδευτικού προγράμματος αρχίζει να τρέχει από τη 
δημοσίευση του παρόντος Προεδρικού Διατάγματος. 

Άρθρο 5 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εξωτερικών αναθέτουμε την δημοσίευ¬ 
ση και εκτέλεση του παρόντος Προεδρικού Διατάγματος. 

Αθήνα, 19 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 70 
Έγκριση αποφάσεων του Διοικητικού Συμβουλίου της α¬ 
νώνυμης εταιρείας με την επωνυμία «Οργανισμός Κε¬ 
ντρικής Αγοράς Αθηνών Ανώνυμη Εταιρεία», σχετικά 
με την αύξηση του μετοχικού της κεφαλαίου και την 
τροποποίηση του άρθρου 5 του καταστατικού της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 2, παρ. 1, εδάφιο πρώτο του Ν. 2414/1996 
«Εκσυγχρονισμός των Δημοσίων Επιχειρήσεων και Οργα¬ 
νισμών και άλλες διατάξεις» (ΦΕΚ Α' 135/25.6.1996). 

β. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚΑΊ37), όπως προστέθηκε με 
το άρθρο 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων, των εμπόρων, βιοτεχνών και λοιπών επαγ- 
γελματιών και άλλες διατάξεις» (ΦΕΚ Α' 154) και τροπο¬ 
ποιήθηκε με το άρθρο 1 παρ. 2α του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (ΦΕΚ Α' 38). 

2. Τη 303/5.5.2000 απόφαση του Πρωθυπουργού και 
του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης» (ΦΕΚ Β' 594/5.5.2000). 

3. Τη με αριθμό Κ2-14960/17.1.2000 απόφαση των Υ¬ 
πουργών Ανάπτυξης και Γεωργίας «Παράταση της προ¬ 
θεσμίας εισφοράς των περιουσιακών στοιχείων Ενεργη¬ 
τικού και Παθητικού της ανώνυμης εταιρείας με την επω¬ 
νυμία «Οργανισμός Κεντρικής Αγοράς Αθηνών Ανώνυμη 
Εταιρεία» για αύξηση του μετοχικού κεφαλαίου της» 
(ΦΕΚ Β'76/1.2.2000). 


4. Την από 21.2.2000 έκθεση της Επιτροπήςτου άρθρου 
9 του Κ.Ν. 2190/1920 που συστάθηκε με την Κ2-11681/ 
11.11.1999 απόφαση του Υφυπουργού Ανάπτυξης. 

5. Το γεγονός ότι από το παρόν Προεδρικό Διάταγμα 
δεν προκαλείται δαπάνη σε βάρος του Κρατικού Προϋ¬ 
πολογισμού. 

6. Τη με αριθμ. 490/2000 γνωμοδότηση του Συμβουλίου 
Επικράτειας, μετά από πρόταση της Υφυπουργού Ανά¬ 
πτυξης και του Υπουργού Γεωργίας, αποφασίζουμε: 

Άρθρο 1 

Εγκρίνουμε τις αποφάσεις με αριθμό 8/29.2.2000 και 
24/30.5.2000 του Διοικητικού Συμβουλίου της ανώνυμης 
εταιρείας με την επωνυμία «Οργανισμός Κεντρικής Αγο¬ 
ράς Αθηνών Ανώνυμη Εταιρεία» με τις οποίες βεβαιώθη¬ 
κε το ύψος του μετοχικού κεφαλαίου της εταιρείας, μετά 
την αύξησή του κατά δώδεκα δισεκατομμύρια εννιακόσια 
πενήντα εκατομμύρια (12.950.000.000) δραχμές, λόγω ει¬ 
σφοράς σ’ αυτήν των περιουσιακών στοιχείων του Οργα¬ 
νισμού Κεντρικής Αγοράς Αθηνών και τροποποιήθηκε το 
άρθρο 5 του καταστατικού της (Π.Δ. 406/1998 ΦΕΚ Α' 
286), ως εξής: 

«Άρθρο 5 

Μετοχικό Κεφάλαιο 

Το αρχικό μετοχικό κεφάλαιο της εταιρείας ορίσθηκε 
κατά τη σύστασή της σε πενήντα εκατομμύρια 
(50.000.000) δρχ. διαιρούμενο σε εκατό (100) ονομαστι¬ 
κές μετοχές, ονομαστικής αξίας πεντακοσίων χιλιάδων 
(500.000) δρχ. εκάστης. 

Με την αρ. 24/30.5.2000 ειδική απόφαση του Διοικητι¬ 
κού Συμβουλίου το Μετοχικό Κεφάλαιο της Ο.Κ.Α.Α. ΑΈ. 
αυξήθηκε κατά 12.950.000.000 δρχ., με εισφορά των πε¬ 
ριουσιακών στοιχείων του Οργανισμού Κεντρικής Αγο¬ 
ράς Αθηνών, σύμφωνα με την αριθ. 1564/21.2.2000 έκθε¬ 
ση εκτίμησης της Επιτροπής του άρθρου 9 του Κ.Ν. 
2190/20, με έκδοση 25.900 νέων ονομαστικών μετοχών, 
ονομαστικής αξίας 500.000 δρχ. εκάστης. 

Έτσι το μετοχικό κεφάλαιο της εταιρείας ανέρχεται στο 
ποσό των 13.000.000.000 δρχ. διαιρούμενο σε 26.000 ο¬ 
νομαστικές μετοχές ονομαστικής αξίας 500.000 δρχ. ε¬ 
κάστης.» 

Άρθρο 2 

Η ισχύς των διατάξεων του παρόντος αρχίζει από της 
δημοσιεύσεώςτου στην Εφημερίδα της Κυβερνήσεως. 

Στην Υφυπουργό Ανάπτυξης αναθέτουμε τη δημοσίευ¬ 
ση και εκτέλεση αυτού του Προεδρικού Διατάγματος. 

Αθήνα, 20 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝ. ΠΑΠΑΝΤΩΝΙΟΥ ΜΙΛΕΝΑ ΑΠΟΣΤΟΛΑΚΗ 

ΓΕΩΡΓΙΑΣ 

ΓΕΩΡΓ. ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




